Diari Oficial de la Generalitat Valenciana


Sumari del DOGV 5421, del 04-01-2007 (2006/14965)

Notificació a Mohamed Arim de la sentència dictada en el juí verbal (desnonament per falta de pagament) 213/2006.
-----------------------------------------------------------------------------------------------------------------

### Dades del document

Número de DOGV
:   5421

Data del DOGV
:   04-01-2007

Secció del DOGV
:   IV. ADMINISTRACIÓ DE JUSTÍCIA - SIN SUBSECCIÓN ESPECÍFICA

Número del document
:   2006/14000


Data del document
:   06-11-2006

Organisme emissor
:   Jutjat de Primera Instància Número 3 Vinaròs

Tipus de document
:   Edicte

Descriptors 

:   * sistema judicial

Procediment: juí verbal (desnonament per falta de pagament)  
000213/2006.  
Demandant: Clotilde Querol Boldo.  
Procurador: Cervera Gasulla, Agustín.  
Demandat: Mohamed Arim.  
Ignacio de Ramón Fors, jutge del Jutjat de Primera Instància i Instrucció  
número 3 de Vinaròs i el seu partit, per mitjà d'este edicte faig  
saber:  
Que en este jutjat a càrrec meu se seguix el procediment de juí  
verbal (desnonament per falta de pagament) 000213/2006, en el qual  
s'ha dictat la sentència l'encapçalament i decisió de la qual són del  
tenor literal següent:  
Sentència número 112/06  
Vinaròs, 27 de juny del 2006  
Carmen Marín García, jutgessa, en substitució, de Primera Instància  
i Instrucció número 3 de Vinaròs, ha conegut les presents actuacions  
de juí verbal número 213/06, promogudes per Clotilde Querol  
Boldo, que compareix representada pel procurador senyor Cervera i  
defensada pel lletrat senyor Giner, contra Mohamed Arim, en rebellia  
en no comparéixer representat per procurador i assistit per lletrat,  
sobre resolució de contracte d'arrendament de vivenda per falta de  
pagament i reclamació de rendes.  
Decisió  
Estime la demanda formulada pel procurador senyor Cervera, en  
nom i representació de María Clotilde Querol Boldo contra Mohamed  
Arim, declare resolt el contracte d'arrendament que lligava a les parts  
respecte de la finca sítia a Vinaròs, carrer de l'Àngel, número 10, i  
condemne l'esmentada part demandada que deixe l'immoble lliure i  
a disposició de la part demandant, amb l'advertència de llançament  
fixat per al 7 de setembre del 2006, a les 10 hores, i a càrrec seu, si  
no ho fa voluntàriament, així com declarar l'existència d'un deute,  
per les rendes vençudes i impagades, a favor de l'actora per un import  
de 4.683,72 euros, més els interessos legals des de la interposició de  
la demanda i rendes que se'n deriven i que han sigut indicades en el  
fonament de dret segon, com també condemne la demandada al pagament  
d'esta. Tot això amb expressa imposició de costes a la demandada.  
Notifiqueu esta resolució a les parts, fent-los saber que contra esta  
es pot interposar recurs d'apel·lació en el termini de cinc dies, que no  
s'admetrà a la part demandada si en preparar-lo no manifesta, acreditant-  
ho per escrit, tindre satisfetes les rendes vençudes i les que  
d'acord amb el contracte haja de pagar avançades.  
Esta és la meua sentència, que pronuncie, mane i firme.  
I perquè allò que s'ha acordat es complisca com cal, expedisc el  
present edicte perquè servisca de notificació de la sentència.  
Vinaròs, 6 de novembre de 2006.- El jutge: Ignacio de Ramón  
Fors. La secretària: María Teresa Lillo Orozco.